افغانستان اسلامی جمهورلیک ریاستینینگ جمهور رئیسی محمد اشرف غنی، بوگون اېرتهلب جمهورلیک سراییده بیر قنچه یاشلر تامانیدن بیرق ملی کونینی نشانلش مناسبتی بیلن ریجهلنتیریلگن ییغینده قتنهشیب گپلشدی.
ییغینده بیرینچی بۉلیب گپلشگن جمهور رئیسنینگ مصلحتچیسی عبدالرشید ایوبی، اسدنینگ۷– سی ملی بیرق کونی دېب نام بېریلیشی اوچون جمهور رئیسگه منتدارچیلیک بیلدیردی. ملی بیرق افغانستاننینگ عزتی و فخری اېکینینی تیلگه آلگن ایوبی، بوگون کېچ بیر قنچه یاشلر دهمزهنگدن دارالامان قصریگچه مخصوص مراسم آرقلی بیرقنی آلیب باره دیلر دېدی.
افغانستان ملی بیرق کونی مناسبتی بیلن بو دستورنی اویوشتیرگن یاشلرگه تشکرلیک قیلگن جمهور رئیس غنی، بیرق افغانستاننینگ افسانوی شاهی یمادن کېلیب چیققن و تورلی دورلرده جهنده، علم شریف و باشقه ناملر بیلن تیلگه آلینیب کېلگن.
اولکه بیرقینینگ اوچ رنگی اوستیده توختهلیب گپیرگن جمهور رئیس غنی، قاره رنگ افغانستان دشمنلری هجوم آرقلی افغانستاننینگ کیملیگینی یۉق قیلیشگه اورینگن قارانغو کونلرنینگ رمزی اېکنینی تاکیدلهدی. قانینگ رمزی بولگن ملی بیرقنینگ قیزیل رنگی بیز بو یېرنی قۉلگه کیریتگنلیگیمزنی و هیچ کمی ساوغه بیرمه گنینی انگلتهدی.
جمهور رئیس غنی دولت بیرقینینگ قیزیل رنگی شهید بۉلگن عزیزلریمیزنینگ قانی شرفینینگ رمزی اېکنینی و بیز هیچ کیمگه ظلمت کونلرینی تکرارله یشیگه یۉل قۉیمهیمیز، دیب تاکید قیلدی. دولت بیرقیمیزنینگ یشیل رنگی اېسه یخشی نیت و کېلهجک ایشانچ تمثالی دیر دېدی.
جمهور رئیس غنی دولت بیرقینی حمایه قیلگنی اوچون امنیتی ودفاعی کوچلرگه منتدارلیک بیلدیری. او بوگونگی کونده دولت بیرقی شرفیگه ینه بیر بار اساسی قانون واسلامی قدریتلر، ملی بیرلیک و کوچلی اراده بیلن اولکهگه بۉلگن صداقتیمیزنی ینه بیر بار کوچهیتیریشمیز کېرهک دېیه قۉشیمچه قیلدی.
جمهور رئیس غنی بو ممکلتده بیز قطعی وطنداشلریمیزنینگ قۉللب ـ قوتلش بیلن حرکت قیلهیاتگن میز دېیه تاکیدلهدی. دارالامان قصرینینگ قیته قوریلیشی قطعی قرارنینگ انیق بېلگیسی دیر.#
pes_Arab azb_Arab azb_Arab azb_Arab azb_Arab pes_Arab azb_Arab